
Αρ. Φύλλου 150 

ΝΟΜΟΣ ΥΠΆΡΙΘ. 2833 

Θέματα προετοιμασίας των Ολυμπιακών Αγώνων 2004 
καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή. 

Άρθρο 1 

Συμπλήρωση και τροποποίηση των νόμων 2598/1998, 
2741/1999 και 2819/2000 

1. Η παρ. 6 του άρθρου 2 του ν. 2598/1998 (ΦΕΚ66 Α'), 
όπως αντικαταστάθηκε με την παρ. 1 του άρθρου 3 του ν. 
2819/2000 (ΦΕΚ84Α'), αντικαθίσταται ως εξής: 

"6. Όργανα διοίκησης της Εταιρείας είναι το Διοικητικό 
Συμβούλιο (Δ.Σ.), ο Πρόεδρος, ο Αντιπρόεδρος και ο Δι- 
ευθύνων Σύμβουλος. 

α. Το Δ.Σ. λειτουργεί υπό δύο συνθέσεις: α) την ευρεία 
και β) την τακτική. 

Στην ευρεία σύνθεση του Δ.Σ. μετέχουν ο Πρόεδρος, ο 
Αντιπρόεδρος, ο Διευθύνων Σύμβουλος και δεκατέσσερα 
μέλη. Στην ευρεία σύνθεση του Δ.Σ. μετέχουν ως μέλη ο 
Δήμαρχος Αθηναίων, που αναπληρώνεται, όταν απουσιά¬ 
ζει ή κωλύεται, από Αντιδήμαρχο ή Δημοτικό Σύμβουλο 
που ορίζεται από το Δήμαρχο, οι δύο Έλληνες - μέλη της 
Δ.Ο.Ε., καθώς και ο Πρόεδρος και ο Γενικός Γραμματέας 
της Ε.Ο.Ε.. Στην τακτική σύνθεση του Δ.Σ. μετέχουν ο 
Πρόεδρος, ο Διευθύνων Σύμβουλος και τρία ακόμη μέλη 
του. 

β. Η θητεία των μελών του Δ.Σ. είναι πενταετής. Τα μέλη 
του Δ.Σ. μπορούν να αντικατασταθούν και πριν τη λήξη 
της θητείας τους με απόφαση του Πρωθυπουργού. Μέ¬ 
λος που ορίζεται σε αντικατάσταση άλλου μέλους συνε¬ 
χίζει τη θητεία του προκατόχου του. Η θητεία των μελών 
του Δ.Σ. παρατείνεται και μετά τη λήξη της μέχρι τη θέση 
της Εταιρείας υπό εκκαθάριση. Το Δ.Σ., και υπό τις δύο 
συνθέσεις του, μπορεί να λειτουργήσει, όχι όμως πέρα α¬ 
πό ένα τρίμηνο, αν κάποια από τα μέλη του εκλείψουν ή α¬ 
ποχωρήσουν για οποιονδήποτε λόγο ή απωλέσουντην ι¬ 
διότητα βάσειτης οποίας ορίστηκαν, εφόσον, κατάτις συ¬ 
νεδριάσεις του, τα λοιπά μέλη επαρκούν ώστε να υπάρχει 
απαρτία, όχι όμως πέρα από ένα τρίμηνο. 

γ. Ο Πρόεδρος, ο Αντιπρόεδρος, ο Διευθύνων Σύμβου¬ 
λος, καθώς και τα μέλη του Δ.Σ. της Εταιρείας ορίζονται 


με απόφαση του Πρωθυπουργού. Με απόφαση του Πρω¬ 
θυπουργού ορίζονται και τα μέλη της τακτικής σύνθεσης. 

δ. Με κοινή απόφαση των Υπουργών Οικονομικών και 
Πολιτισμού καθορίζονται η αντιμισθία, οι αποζημιώσεις 
του Προέδρου, του Αντιπροέδρου, του Διευθύνοντος 
Συμβούλου και των μελών του Δ.Σ. 

ε. Με την επιφύλαξη των εν συνεχεία οριζομένων, το 
Δ.Σ. υπό την τακτική του σύνθεση, ασκεί όλες τις κατάτον 
κ. ν. 2190/1920, όπως εκάστοτε ισχύει, αρμοδιότητες Διοι¬ 
κητικού Συμβουλίου και αποφασίζει κάθε πράξη που αφο¬ 
ρά τη διοίκηση της Εταιρείας, τη διαχείριση της περιου¬ 
σίας της και την εν γένει επιδίωξη του εταιρικού σκοπού. 
Οι αποφάσεις της τακτικής και της ευρείας σύνθεσης του 
Δ.Σ. καταχωρούνται στο Βιβλίο Πρακτικών του Δ.Σ. 

Το Δ.Σ. υπό την ευρεία του σύνθεση διαμορφώνει τις γε¬ 
νικές κατευθύνσεις της πολιτικής της Εταιρείας, εγκρίνει 
τον προϋπολογισμό, τις αναθεωρήσεις του και τον απο¬ 
λογισμό, καθώς και τις ετήσιες οικονομικές καταστάσεις, 
αποφασίζει για κάθε θέμα αντικειμένου οικονομικής αξίας 
μεγαλύτερης των πέντε δισεκατομμυρίων (5.000.000.000) 
δραχμών και εγκρίνει τους Κανονισμούς της Εταιρείας. 

Το Δ.Σ. υπό την τακτική του σύνθεση συνεδριάζει τακτι¬ 
κά τρεις τουλάχιστον φορές το μήνα και εκτάκτως οσάκις 
καλείται προς τούτο απότον Πρόεδρο, ενώ υπάτην ευρεία 
του σύνθεση συνεδριάζει τακτικά μία φορά το μήνα και ε¬ 
κτάκτως οσάκις καλείται προς τούτο από τον Πρόεδρο. 

στ. Με απόφαση του Δ.Σ. υπό την τακτική του σύνθεση, 
μπορεί να ανατίθενται συγκεκριμένα καθήκοντα σε μέλη 
του, είτε της τακτικής είτε της ευρείας σύνθεσης, εφαρ- 
μοζομένης σε κάθε περίπτωση και της διάταξης της παρ. 
3του άρθρου 22του κ.ν. 2190/1920. 

ζ. Ο Πρόεδρος του Δ.Σ. εκπροσωπεί την Εταιρεία στην 
Ελλάδα και το εξωτερικό, συγκαλεί το Δ.Σ., υπό την ευ¬ 
ρεία ή τακτική σύνθεσή του, προεδρεύει των συνεδριάσε- 
ών του και ασκεί όλες τις αρμοδιότητες που προβλέπο- 
νται από το καταστατικό ή καθορίζονται με απόφαση του 
Πρωθυπουργού. Με απόφαση του Πρωθυπουργού καθο¬ 
ρίζονται οι αρμοδιότητες του Αντιπροέδρου και του Διευ- 
θύνοντος Συμβούλου. Με απόφασή του, ο Πρόεδρος του 
Δ.Σ. μπορεί να αναθέτει την άσκηση των αρμοδιοτήτων 
του στον Αντιπρόεδρο, στο Διευθύνοντα Σύμβουλο ή σε 
μέλος του Δ.Σ. 

η. Τον Πρόεδρο αναπληρώνουν κατά σειρά ο Αντιπρόε¬ 
δρος ή ο Διευθύνων Σύμβουλος. 

θ. Με απόφαση του Δ.Σ. υπό την τακτική του σύνθεση, 
προκηρύσσεται η πλήρωση των θέσεων των Γενικών Δι¬ 
ευθυντών και Διευθυντών της Εταιρείας και καθορίζονται 
τα απαιτούμενα προσόντα. Οι Γενικοί Διευθυντές προ¬ 
σλαμβάνονται με απόφαση του Δ.Σ. υπό την ευρεία του 
σύνθεση. 

ι. Ο Πρόεδρος, ο Διευθύνων Σύμβουλος, τα μέλη του 
Δ.Σ., οι Γενικοί Διευθυντές και όλοι οι υπάλληλοι της Εται¬ 
ρείας και των θυγατρικών της εταιρειών που εμπλέκονται 
με οποιονδήποτε τρόπο στη διαδικασία ανάθεσης και ε¬ 
κτέλεσης των συμβάσεων μελετών, υπηρεσιών, έργων 
και προμηθειών, καθώς και τα μέλη των επιτροπών που 
συγκροτούνται στο πλαίσιο της διαδικασίας αυτής, υπά¬ 
γονται στους, κατά το άρθρο 24 παρ. 1 του ν. 2429/1996 
(ΦΕΚ 55 Α'), όπως αυτός ισχύει, υποχρέους για την υπο¬ 
βολή δήλωσης περιουσιακής κατάστασης. Ο κατά την 
παρ. 4 του άρθρου 24 του ν. 2429/1996 κατάλογος συ- 
ντάσσεται και αποστέλλεται από τον Πρόεδρο του Δ.Σ της 
Εταιρείας." 

2. Στην παράγραφο 10 του άρθρου 2 του ν. 2598/1998 
(ΦΕΚ 66 Α'), καθώς και στην παράγραφο 3 του άρθρου 3 
εδάφιο δεύτερο του ν. 2819/2000 (ΦΕΚ 84 Α'), οι εντός πα- 
ρενθέσεως λέξεις ("Ολυμπιάδα 2004") αντικαθίστανται 
ως εξής: ("Επιτροπή Συντονισμού Ολυμπιακής Προετοι¬ 
μασίας"). 

3. Η παράγραφος 11 του άρθρου 2 του ν. 2598/1998 
(ΦΕΚ 66 Α') αντικαθίσταται ως εξής: 

"11. Η Εταιρεία παρέχει, κατά τις διατάξεις του νόμου 
αυτού και τις ειδικότερες ρυθμίσεις του κανονισμού λει¬ 
τουργίας της Εθνικής Επιτροπής, όλα τα αναγκαία στοι¬ 
χεία στην Εθνική Επιτροπή και στη Βουλή των Ελλήνων 
μέσω του Υπουργού Πολιτισμού." 

4. Στο τέλος της παραγράφου 13 του άρθρου 2 του ν. 
2598/1998 (ΦΕΚ 66 Α') προστίθενται περιπτώσεις δ', ε', 
στ', ζ' και η', οι οποίες έχουν ως εξής: 

"δ. Οι συμβάσεις που συνάπτονται από την Εταιρεία, η 
εξόφληση αυτών και των επ' αυτών τόκων, τα μισθώματα 
ακινήτων, καθώς και τα παρεπόμενα σύμφωνα απαλλάσ¬ 
σονται αντικειμενικά από: δα) τέλη χαρτοσήμου, δβ) φό¬ 
ρους, εκτός από φόρο εισοδήματος, δγ) εισφορές και άλ¬ 
λες επιβαρύνσεις οποιοσδήποτε φύσεως, υπέρ του Ελ¬ 
ληνικού Δημοσίου ή τρίτου, εκτός από τα ανταποδοτικά 
τέλη. Προκειμένου για το φόρο προστιθέμενης αξίας ε¬ 
φαρμόζονται οι διατάξεις του ν. 1642/1986 (ΦΕΚ 125 Α'), 
όπως ισχύει κάθε φορά. 

ε. Η Εταιρεία υπάγεται στις εξαιρέσεις της περίπτωσης 
στ' της παραγράφου 1 του άρθρου 55 του ν. 2238/1994 
(ΦΕΚ 151 Α'), όπως ισχύει. 

στ. Η αξία των χορηγιών προς την Εταιρεία εκπίπτει από 
τα ακαθάριστα έσοδα των χορηγών, ανεξάρτητα από το 
ύψος τους, είτε κατά το χρόνο έκδοσης του οικείου φο¬ 
ρολογικού στοιχείου είτε με απόσβεση του ποσού τους, ι¬ 
σόποσα, μέσα σε μια πενταετία από την έκδοσή του. Για 
την εφαρμογή αυτής της διάταξης, ως χορηγία θεωρείται 
κάθε δαπάνη για την απόκτηση δικαιωμάτων χρήσης ολυ¬ 
μπιακών συμβόλων, εμβλημάτων και σημάτων. Ως χορη¬ 
γία θεωρούνται επίσης και τα έξοδα προβολής των χορη¬ 
γών είτε στο χώρο διεξαγωγής των αγώνων είτε σε άλ- 
λουςχώρους και για την περίοδο 1η Ιουλίου 2004 έως 30ή 
Σεπτεμβρίου 2004. Με απόφαση των Υπουργών Πολιτι¬ 
σμού και Οικονομικών καθορίζονται οι κατηγορίες των ε¬ 
ξόδων προβολής που εμπίπτουν στην έννοια της χορη- 
γίας. 


ζ. Στην Εταιρεία παρέχεται δικαίωμα έκπτωσης του φό¬ 
ρου προστιθέμενης αξίας που αντιστοιχεί σε δαπάνες φι¬ 
λοξενίας, στέγασης, τροφής, ποτών, ψυχαγωγίας, μετα¬ 
κίνησης με μισθωμένα ή ιδιόκτητα μεταφορικά μέσα, κα¬ 
θόσον οι δαπάνες αυτές αποτελούν ανειλημμένες 
υποχρεώσεις της Εταιρείας, βάσει του Συμβολαίου Φιλο- 
ξενούσης Πόλεως για τους Ολυμπιακούς Αγώνες του 
2004 και του Ολυμπιακού Χάρτη. 

η. Η Εταιρεία δικαιούται επιστροφής από το Ελληνικό 
Δημόσιο του φόρου προστιθέμενης αξίας που καταβάλ¬ 
λεται για όλα τα αγαθά και τις υπηρεσίες που παρέχονται 
σε αυτήν, περιλαμβανομένων και των δαπανών κατα¬ 
σκευής, μετατροπής και επισκευής ακινήτων που δεν α¬ 
νήκουν κατά κυριότητα στην Εταιρεία, αλλά εμπίπτουν 
στην εκπλήρωση του σκοπού της, κατά το μέτρο που ο 
φόρος προστιθέμενης αξίας που καταβλήθηκε υπερβαί¬ 
νει τυχόν οφειλόμενο φόρο προστιθέμενης αξίας από την 
πραγματοποίηση φορολογητέων πράξεων. Η επιστροφή 
αυτή γίνεται μέσα σε τριάντα (30) ημέρες από την υποβο¬ 
λή της σχετικής αίτησης από την Εταιρεία." 

5. Το τέταρτο εδάφιο της παραγράφου 14 του άρθρου 
2 του ν. 2598/1998 (ΦΕΚ 66 Α') αντικαθίσταται ως εξής: 

"Κάθε είδους σύμβαση αντικειμένου οικονομικής αξίας με¬ 
γαλύτερης των πεντακοσίων εκατομμυρίων (500.000.000) 
δραχμών ελέγχεται προηγουμένως ως προς τη νομιμότη- 
τάτης και τη συμφωνία της με τους όρους του καταστατι¬ 
κού και των οικείων κανονισμών (μελετών, έργων ή προ¬ 
μηθειών) της Εταιρείας από την τριμελή Ελεγκτική Επι¬ 
τροπή της παραγράφου 12. Η Ελεγκτική Επιτροπή εκδίδει 
την απόφαση εντός τριάντα (30) ημερολογιακών ημερών. 
Παρερχομένης απράκτου της άνω αποκλειστικής προθε¬ 
σμίας, η σύμβαση θεωρείται εγκριθείσα." 

6. α. Στο πρώτο εδάφιο της παραγράφου 14 του άρθρου 
2του ν. 2598/1998 (ΦΕΚ 66 Α'), όπως αντικαταστάθηκε με 
την παράγραφο 3α του άρθρου 24 του ν. 2741/1999 (ΦΕΚ 
199 Α'), μετά τις λέξεις "Δ.Σ. της Εταιρείας" προστίθενται 
οι λέξεις "υπό την τακτική του σύνθεση μετά από πρότα¬ 
ση του Προέδρου και/η" και οι λέξεις "το Υπουργικό Συμ¬ 
βούλιο" αντικαθίστανται από τις λέξεις "τους Υπουργούς 
Πολιτισμού και Οικονομικών". 

β. Το Δ.Σ. της Εταιρείας υπό την τακτική του σύνθεση 
δύναται να αναθέσει μια μελέτη επί της προόδου των έρ¬ 
γων της Εταιρείας και του ακολουθησομένου χρονοδια¬ 
γράμματος ολοκληρώσεως αυτών. 

γ. Στο τέλος της παραγράφου 14 του άρθρου 2 του ν. 
2598/1998 (ΦΕΚ 66 Α'), όπως αντικαταστάθηκε με την πα¬ 
ράγραφο 3α του άρθρου 24 του ν. 2741/1999 (ΦΕΚ 199 Α') 
προστίθεται εδάφιο ως εξής: 

"Οι παραπάνω συμβάσεις καταρτίζονται με απόφαση 
του Δ.Σ. υπό την τακτική του σύνθεση". 

7. α. Η παράγραφος 17τουάρθρου2τουν. 2598/1998 
(ΦΕΚ 66 Α'), όπως αυτή τροποποιήθηκε με την παράγρα¬ 
φο 2 του άρθρου 15 του ν. 2730/1999 (ΦΕΚ 130 Α') αντι¬ 
καθίσταται ως εξής: 

"Με απόφαση του Δ.Σ. της Εταιρείας υπό την τακτική 
του σύνθεση, προσλαμβάνεται το προσωπικό της με σύμ¬ 
βαση εργασίας ορισμένου χρόνου, με βάση τις ανάγκες 
της και ύστερα από προκήρυξη της αντίστοιχης θέσης. 
Στην προκήρυξη καθορίζονται τα προσόντα και η διαδι¬ 
κασία επιλογής. Μπορεί εξαιρετικά και για την κάλυψη κα- 
τεπειγουσών αναγκών να επιτραπεί η απευθείας πρόσλη¬ 
ψη προσωπικού σε ποσοστό όχι ανώτερο του πέντε τοις 
εκατό (5%) του συνόλου των υπαλλήλωντης Εταιρείας με 

απόφαση του Δ.Σ. υπό την τακτική του σύνθεση, ύστερα 
από πρόταση του Προέδρου ή του Διευθύνοντος Συμ¬ 
βούλου. Οι παραπάνω προκηρύξεις και προσλήψεις κοι¬ 
νοποιούνται στον Υπουργό Πολιτισμού." 

β. Κατ’ εξαίρεση και ειδικά κατά την πρώτη διετία από 
την ισχύ του νόμου αυτού το παραπάνω ποσοστό του πέ¬ 
ντε τοις εκατό (5%) ορίζεται σε δεκαπέντε τοις εκατό 
(15%). 

8. Στο τελευταίο εδάφιο της περ. β' της παραγράφου 21 
του άρθρου 2 του ν. 2598/1998 (ΦΕΚ66 Α'), όπως αντικα- 
ταστάθηκε με την παράγραφο 3 του άρθρου 3 του ν. 
2819/2000 (ΦΕΚ 84 Α'), αντικαθίσταται η λέξη "τρεις" με τη 
λέξη "δέκα". 

9. Στο τέλος του έβδομου εδαφίου της περ. β' της πα¬ 
ραγράφου 21 του άρθρου 2 του ν. 2598/1998 (ΦΕΚ66Α'), 
όπως αντικαταστάθηκε με την παράγραφο 4 του άρθρου 
3 του ν. 2819/2000 (ΦΕΚ 84 Α'), προστίθεται νέο εδάφιο 
ως εξής: 

"Η απόσπαση γίνεται με κοινή απόφαση του Υπουργού 
Πολιτισμού και του αρμόδιου κατά περίπτωση Υπουργού, 
χωρίς να απαιτείται η γνώμη των υπηρεσιακών συμβου¬ 
λίων των παραπάνω υπηρεσιών." 

10. Στο τέλος της περιπτώσεως δ' της παραγράφου 2 
του άρθρου 6του ν. 2557/1997 (ΦΕΚ 271 Α'), προστίθεται 
εδάφιο ως εξής: 

"Οι διατάξεις του πρώτου εδαφίου της περίπτωσης στ' 
της παραγράφου 13 του άρθρου 2 του ν. 2598/1998, ό¬ 
πως συμπληρώνονται με την παράγραφο 4 του παρόντος, 
εφαρμόζονται αναλόγως και για τις χορηγίες προς την Ε¬ 
ταιρεία." 

11. Τα πρώτο, δεύτερο, τέταρτο και πέμπτο εδάφια της 
περιπτώσεως η' της παραγράφου 2Ατου άρθρου 6 του ν. 
2557/1997 (ΦΕΚ 271 Α'), που προστέθηκε με την παρά¬ 
γραφο 1 του άρθρου 6 του ν. 2819/2000 (ΦΕΚ 84 Α'), με το 
οποίο καταργήθηκε η παράγραφος 2, αντικαθίστανται ως 
εξής: 

"Η Εταιρία διοικείται από δεκαπενταμελές διοικητικό 
συμβούλιο, το οποίο ορίζεται με απόφαση του Υπουργού 
Πολιτισμού με πενταετή θητεία. Τα μέλη του Διοικητικού 
Συμβουλίου εξακολουθούν να ασκούντο καθήκοντάτους 
και μετά τη λήξη της πενταετίας έως το διορισμό των νέων 
μελών. Μέλη του Δ.Σ. ορίζονται άτομα με ιδιαίτερη επι¬ 
στημονική γνώση και επαγγελματική εμπειρία σχετική με 
το σκοπό και τις δράσεις της Εταιρείας. Με την πράξη διο¬ 
ρισμού ορίζονται ο Πρόεδρος και ο Αντιπρόεδρος του 
συμβουλίου και ο Διευθύνων Σύμβουλος της Εταιρείας. Η 
ιδιότητα του μέλους του διοικητικού συμβουλίου δεν είναι 
ασυμβίβαστη με την ιδιότητα του δημοσίου υπαλλήλου. 
Μέλος που ορίζεται σε αντικατάσταση άλλου μέλους συ¬ 
νεχίζει τη θητεία του προκατόχου του. Το Δ.Σ. μπορεί να 
λειτουργήσει, όχι όμως πέρα από ένα τρίμηνο, αν κάποια 
από τα μέλη του εκλείψουν ή αποχωρήσουν για οποιονδή- 
ποτε λόγο ή απωλέσουν την ιδιότητα βάσει της οποίας ο¬ 
ρίστηκαν, εφόσον, κατά τις συνεδριάσεις του, τα λοιπά μέ¬ 
λη επαρκούν ώστε να υπάρχει απαρτία. Συνιστάται επίσης 
πενταμελής Εκτελεστική Επιτροπή από μέλη του Δ.Σ.. Τα 
μέλη και οι αρμοδιότητες της Εκτελεστικής Επιτροπής ο¬ 
ρίζονται με απόφαση του Υπουργού Πολιτισμού." 

Άρθρο 2 

Θέματα υπαίθριων διαφημίσεων 

1. Στο τμήμα της πόλεως των Αθηνών που περικλείεται 


από τις οδούς Φιλοπάππου, Τσάμη Καρατάση, Μισαρα- 
λιώτου, Βεΐκου, Χατζηχρήστου, Βούρβαχη, Λεωφόρο 
Βουλιαγμένης, Ιόλης, Δέφνερ, Τριβωνιανού, Μαλάμου, 
Λογγίνου, Αρχιμήδους, Άγρας, Λεωφόρο Βασιλέως Κων¬ 
σταντίνου, Λεωφόρου Βασιλίσσης Σοφίας, Ελευθερίου 
Βενιζέλου (Πανεπιστημίου), Σίνα, Σόλωνος, Ασκληπιού, 
Ακαδημίας, Ιπποκράτους, Ελευθερίου Βενιζέλου (Πανε¬ 
πιστημίου), 28ης Οκτωβρίου (Πατησίων), Σατωβριάνδου, 
Καρόλου, Δηληγιάννη Θ., Ανδρομάχης, Λ. Κωνσταντινου¬ 
πόλεως, Πιερίας, Κίμωνος, Μοναστηριού, Δημοσθένους, 
Αίμονος, Αντιγόνης, Δράκοντος, Κρατύλου, Τριπόλεως, 
Μαραθωνομάχων, Σερρών, Λ. Κωνσταντινουπόλεως, Ε- 
λασίδων, Πειραιώς, Ευρυσθέως, Θορικίων, Τριών Ιεραρ¬ 
χών, Δωριέων, Πλατεία Μερκούρη Αμαλ., Κολοκοτρώνη 
Γενναίου, Αγίου Νικολάου, Πινότση, Φιλοπάππου, απαγο¬ 
ρεύεται η τοποθέτηση ή ανάρτηση υπαίθριων διαφημίσε¬ 
ων προβολής εμπορικών και πολιτικών μηνυμάτων σε χει¬ 
ρόγραφη, έντυπη, φωτεινή, ηλεκτρονική ή άλλη μορφή. 

Κατ’ εξαίρεση, είναι δυνατή η τοποθέτηση, υπεράνω κτι¬ 
ρίων κειμένων εκτός αρχαιολογικών χώρων, φωτεινών υ¬ 
παίθριων διαφημίσεων οι οποίες προβάλλονται δι’ ηλε¬ 
κτρονικών μέσων, σωλήνων νέον, λέιζερ ή άλλων συναφών 
τεχνολογιών, υποστηρίζονται από κατασκευές οπτικά δια¬ 
περατές και καθίστανται ορατές μόνο τις νυκτερινές ώ¬ 
ρες. Η τοποθέτηση των διαφημίσεων αυτών γίνεται κατό¬ 
πιν αδείας του οικείου Ο.Τ.Α. διάρκειας έως δώδεκα μη¬ 
νών, που χορηγείται με σύμφωνη γνώμη της Β'/βάθμιας 
ΕΠΑΕ, εφόσον: α) δεν αλλοιώνεται η αρχιτεκτονική εμφά¬ 
νιση των κτιρίων και δεν επηρεάζεται η αισθητική του πε¬ 
ριβάλλοντος, β) υπάρχει ειδική πρόβλεψη σε εγκεκριμέ¬ 
νες μελέτες και γ) καθορίζεται γραμμή ορίζοντος επί των 
οδών καιτωνπλατειών. Στην περίπτωση που οι ως άνω δια¬ 
λαμβανόμενες υπαίθριες διαφημίσεις είναι σε χαρακτηρι¬ 
σμένα από το Υπουργείο Πολιτισμού ως διατηρητέα, σύμ¬ 
φωνα με τις κείμενες διατάξεις, κτίσματα ή οικοδομήματα 
ή στο νομίμως χαρακτηρισμένο περιβάλλοντα χώρο αυ¬ 
τών, αρμόδιες για την παροχή της προβλεπόμενης από τις 
διατάξεις του παρόντος άδειας είναι και οι καθ’ ύλην αρ¬ 
μόδιες υπηρεσίες του Υπουργείου Πολιτισμού. 

2. Με απόφαση του προϊσταμένου του Τμήματος Παρα¬ 
δοσιακών Οικισμών της Διεύθυνσης Πολεοδομικού Σχε- 
διασμού του Υπουργείου Περιβάλλοντος, Χωροταξίας 
και Δημόσιων Έργων, εκδιδομένη κατόπιν αυτοψίας υ¬ 
παλλήλου της Διεύθυνσης αυτής, χαρακτηρίζεται αυθαί¬ 
ρετη κάθε υπαίθρια διαφήμιση που τοποθετείται κατά πα¬ 
ράβαση των διατάξεων του παρόντος και διατάσσεται η 
αφαίρεσή της. Με την ίδια διαδικασία διατάσσεται η α¬ 
φαίρεση των υπαίθριων διαφημίσεων που έχουν τοποθε¬ 
τηθεί παρανόμως στην περιοχή της παραγράφου 1 πριν 
από την έναρξη ισχύος του παρόντος. 

3. Άδειες για την τοποθέτηση υπαίθριων διαφημίσεων 
που έχουν χορηγηθεί προ της ισχύος του παρόντος νό¬ 
μου λήγουν αυτοδικαίως την 31η Δεκεμβρίου 2000. Μετά 
την ανωτέρω προθεσμία χαρακτηρίζονται αυθαίρετες και 
αφαιρούνται κατά τη διαδικασία της παραγράφου 2. 

4. Κάθε υπαίθρια διαφήμιση για την οποία εκδίδεται 
πράξη χαρακτηρισμού αυθαίρετου κατά τις παραγρά¬ 
φους 2 και 3 του παρόντος αφαιρείται χωρίς άλλη διατύ¬ 
πωση από την "Εταιρεία Ενοποίησης Αρχαιολογικών Χώ¬ 
ρων Αθήνας Α.Ε.", που ενεργεί με τη συνδρομή της οικεί¬ 
ας Αστυνομικής Αρχής. 

Οι δημόσιες υπηρεσίες, τα Ν.Π.Δ.Δ., οι Ο.Τ.Α., τα νομι¬ 
κά πρόσωπα του ευρύτερου δημόσιου τομέα και οι επι- 

χειρήσεις κοινής ωφέλειας υποχρεούνται να διευκολύ¬ 
νουν την "Εταιρεία Ενοποίησης Αρχαιολογικών Χώρων Α¬ 
θήνας Α.Ε." στην άσκηση του έργου αυτού. 

5. Η "Ενοποίηση Αρχαιολογικών Χώρων Αθήνας Α.Ε." 
δεν φέρνει ευθύνη γιατυχόν ζημιές που προκαλούνται κα¬ 
τά την αφαίρεση, εξάλειψη ή αποξήλωση των παράνομων 
διαφημίσεων των προηγουμένων ούτε για τη φύλαξη και 
την απόδοση των σχετικών υλικών στους παραβάτες. 

6. Για τη δαπάνη αφαίρεσης, εξάλειψης ή απομάκρυν¬ 
σης των παράνομων υπαίθριων διαφημίσεων, η "Ενοποίη¬ 
ση Αρχαιολογικών Χώρων Αθήνας Α.Ε." αποδίδει λογα¬ 
ριασμό στο Υπουργείο Περιβάλλοντος, Χωροταξίας και 
Δημόσιων Έργων, το οποίο προβαίνει στον καταλογισμό 
του ποσού εις βάρος του παραβάτη και το εισπράττει 
σύμφωνα με τις διατάξεις του Κώδικα Είσπραξης Δημο¬ 
σίων Εσόδων. 

7. Απαγορεύεται, κατά το χρονικό διάστημα από 1ης 
Μαρτίου 2003 έως και 30 Σεπτεμβρίου 2004, η τοποθέτη¬ 
ση ή ανάρτηση φωτεινών ή μη διαφημίσεων στους χώ¬ 
ρους τέλεσης Ολυμπιακών αθλημάτων, όπως αυτοί κα¬ 
θορίζονται σύμφωνα μετο άρθρο 2τουν. 2730/1999 (ΦΕΚ 
130 Α'), όπως εκάστοτε ισχύει, καθώς και κατά μήκος των 
οδικών αξόνων στους οποίους θα διεξαχθούν Ολυμπιακά 
αθλήματα και γενικά Ολυ μπιακές εκδηλώσεις. Άδειες που 
χορηγούνται στις παραπάνω περιοχές λήγουν αυτοδικαί¬ 
ως την 28η Φεβρουάριου 2003. Μετά την παραπάνω προ¬ 
θεσμία, οι σχετικές κατασκευές χαρακτηρίζονται αυθαί¬ 
ρετες και αφαιρούνται σύμφωνα με τη διαδικασία που ο¬ 
ρίζεται στις παραγράφους 2 και 4 έως και 6 του άρθρου 
αυτού. Όπου στις παραγράφους αυτές αναφέρεται η "Ε¬ 
νοποίηση Αρχαιολογικών Χώρων Αθήνας Α.Ε.", νοείται α¬ 
ντίστοιχα η "Οργανωτική Επιτροπή των Ολυμπιακών Αγώ¬ 
νων - Αθήνα 2004 Α.Ε.". Με κοινή απόφαση των Υπουργών 
Περιβάλλοντος, Χωροταξίας και Δημόσιων Έργων και 
Πολιτισμού προσδιορίζονται ειδικότερα οι οδικοί άξονες 
και λοιποί χώροι στους οποίους θα διεξαχθούν Ολυμπια¬ 
κά αθλήματα, καθώς και κάθε άλλη λεπτομέρεια για την ε¬ 
φαρμογή της παραγράφου αυτής. Με την ίδια απόφαση 
μπορεί να εξαιρούνται έως και 2.000 θέσεις υπαίθριων 
διαφημίσεων για τις ανάγκες του χορηγικού προγράμμα¬ 
τος της "Οργανωτικής Επιτροπής Ολυμπιακών Αγώνων - 
Αθήνα 2004 Α.Ε." και να προσδιορίζονται ειδικότερα οι 
χώροι, η χρονική διάρκεια, τα απαιτούμενα δικαιολογητι- 
κά, η διαδικασία και οι λοιπές προϋποθέσεις τοποθέτη¬ 
σής τους. 

Άρθρο 3 

Θέματα Γ ενικής Γ ραμματείας Αθλητισμού και χωροθέτη- 

ση οδικών έργων και αθλητικών εγκαταστάσεων για 
τους Ολυμπιακούς Αγώνες 2004 

1. Οι διατάξεις της απόφασης Υ1 β/2000/29.3.1995 των 
Υπουργών Υγείας, Πρόνοιας και Κοινωνικών Ασφαλίσεων 
και Περιβάλλοντος, Χωροταξίας και Δημόσιων ’Έργων 
(ΦΕΚ 343 Β'), καθώς και οι διατάξεις της απόφασης 
83840/3591/12.12.1986 του Υπουργού Περιβάλλοντος, 
Χωροταξίας και Δημόσιων Έργων (ΦΕΚ 1 Δ'/ 5.1.1987), 
δεν έχουν εφαρμογή στην περίπτωση του Ιπποδρόμου 
Μακεδονίας που θα κατασκευαστεί στο Νομό Θεσσαλο¬ 
νίκης. 

Για την κατασκευή των εγκαταστάσεων του παραπάνω 
Ιπποδρόμου, απαιτείται η προηγούμενη έγκριση περιβαλ¬ 
λοντικών όρων, που χορηγείται με κοινή απόφαση των Υ¬ 


πουργών Περιβάλλοντος, Χωροταξίας και Δημόσιων Έρ¬ 
γων, Πολιτισμού και Υγείας και Πρόνοιας. Για το σκοπό 
αυτόν, η Γ ενική Γ ραμματεία Αθλητισμού υποβάλλει σχετι¬ 
κή αίτηση, που συνοδεύεται από τα κατά νόμο απαιτού- 
μενα δικαιολογητικά, στην αρμόδια για την έγκριση των 
περιβαλλοντικών όρων Υπηρεσία του Υπουργείου Περι¬ 
βάλλοντος, Χωροταξίας και Δημόσιων Έργων. Κατά τα 
λοιπά εφαρμόζονται οι διατάξεις του ν. 1650/1986 και της 
ΚΥΑ69269/5387/1990 (ΦΕΚ678 Β'). 

Με την ίδια απόφαση καθορίζονται οι όροι και περιορι¬ 
σμοί δόμησης, καθώς και οι προϋποθέσεις λειτουργίας 
των παραπάνω σταυλικών εγκαταστάσεων του Ιπποδρό¬ 
μου, καθώς και κάθε άλλη λεπτομέρεια αναφορικά με την 
έκδοση της οικοδομικής άδειας και της άδειας λειτουρ¬ 
γίας τους. 

2. Επιτρέπεται η μετάταξη εργαζομένων με σύμβαση 
εργασίας ιδιωτικού δικαίου αορίστου χρόνου από την Α¬ 
νώνυμη Εταιρεία με την επωνυμία "Οργανισμός Διεξαγω¬ 
γής Ιπποδρομιών Ελλάδος" ("Ο.Δ. ΙΈ. Α.Ε."), σε όλες τις υ¬ 
πηρεσίες και φορείς που εποπτεύει ο Υπουργός Πολιτι¬ 
σμού ή ο αρμόδιος για τον αθλητισμό Υφυπουργός, 
εφόσον συντρέχουν οι εξής προϋποθέσεις: 

α) έχουν προϋπηρεσία στον Ο.Δ. ΙΈ. τουλάχιστον πέντε 
(5) ετών, και 

β) δεν έχουν υπερβείτο πεντηκοστό πέμπτο (55ο) έτος 
της ηλικίας τους, 

γ) δεν πληρούν τις προϋποθέσεις της πρόωρης συντα- 
ξιοδότησης που ορίζονται στην παρ. 5 του άρθρου 13 του 
ν. 2367/1995 (ΦΕΚ 261 Α') και 

δ) δεν κρίνονται απαραίτητοι από τη Διοίκηση της Α.Ε. 
Ο.Δ.ΙΈ., για την ορθολογική και αποτελεσματική οργά¬ 
νωση και λειτουργία της. 

Η μετάταξη διενεργείται κατά παρέκκλιση των διατάξε¬ 
ων του άρθρου 9 του ν. 2266/1994 (ΦΕΚ 218 Α') και δεν ε¬ 
πιτρέπεται για όσους πληρούντις προϋποθέσεις της πρό¬ 
ωρης συνταξιοδότησης που ορίζονται στην παράγραφο 5 
του άρθρου 13 του ν. 2367/1995 (ΦΕΚ 261 Α') και για ό¬ 
σους κρίνονται απαραίτητοι από τη Διοίκηση της Ο.Δ.ΙΈ. 
Α.Ε. για την ορθολογική και αποτελεσματική οργάνωση 
και λειτουργία της. 

Η μετάταξη διενεργείται με κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Εθνικής Οικονομίας και Οικονομικών και Υπουργού 
Πολιτισμού ή του αρμόδιου για τον αθλητισμό Υφυπουρ¬ 
γού, ύστερα από γνώμη της Διοίκησης της Α.Ε. Ο.Δ.ΙΈ.. Η 
πρόταση υποβάλλεται, αφού ληφθεί υπόψη σχετική αίτη¬ 
ση του ενδιαφερομένου εργαζόμενου και εκτιμηθούν οι υ¬ 
πηρεσιακές ανάγκες του Ο.Δ.Ι.Ε. Α.Ε. σε θέσεις κλάδου ή 
ειδικότητας της εκπαιδευτικής βαθμίδας του ενδιαφερο¬ 
μένου. 

Οι μετατάξεις μπορεί να γίνονται και σε κλάδο συναφών 
τυπικών προσόντων της ίδιας εκπαιδευτικής βαθμίδας σε 
κενές θέσεις ή και σε προσωρινές - προσωποπαγείς θέ¬ 
σεις σε υφιστάμενο ή και σε προσωρινό κλάδο που συνι- 
στώνται με την περί μετατάξεων πράξη και καταργούνται 
αυτοδίκαια με την κατά οποιονδήποτε τρόπο αποχώρηση 
των μετατασσομένων. 

Οι μετατασσόμενοι κατατάσσονται σε βαθμό και μισθο- 
λογικά κλιμάκια της οικείας κατηγορίας, ανάλογα με τα 
προσόντα και το συνολικό χρόνο υπηρεσίας τους στο οι¬ 
κείο νομικό πρόσωπο. Ειδικότερα για τις αποδοχές των 
μετατασσόμενων υπαλλήλων εφαρμόζονται οι διατάξεις 
της παρ. 3 του άρθρου 20 του ν. 2515/1997. 

Οι μετατασσόμενοι επιλέγουν την ασφάλισή τους είτε 
στους φορείς που υπάγεται το προσωπικό της υπηρεσίας 
στην οποία γίνεται η μετάταξη είτε στους φορείς που υ- 
πήγοντο πριν τη μετάταξή τους, υποβαλλόμενης προς 
τούτο σχετικής αιτήσεως. 

Κάθε λεπτομέρεια εφαρμογής του παρόντος άρθρου 
ρυθμίζεται με κοινή απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης και του Υ¬ 
πουργού Πολιτισμού ή του αρμόδιου για τον αθλητισμό Υ¬ 
πουργού. 

3. Στο τέλος του άρθρου 5 του ν. 2730/1999 προστίθε¬ 
ται παράγραφος 6 ως εξής: 

"6. Για την τέλεση των Ολυμπιακών Αγώνων του 2004 
χωροθετούνται τα παρακάτω οδικά έργα, όπως αναλυτι¬ 
κά αναγράφονται κατωτέρω και εικονίζονται στο διά¬ 
γραμμα υπό κλίμακα 1: 100.000 που θεωρήθηκε από τον 
Π ροϊστάμενο της ΔΜ ΕΟ του Υπου ργείου Περιβάλλοντος, 
Χωροταξίας και Δημόσιων Έργων και του οποίου αντίτυ¬ 
πο σε φωτοσμίκρυνση δημοσιεύεται με τον παρόντα νόμο 
στην Εφημερίδα της Κυβερνήσεως, ως εξής: 

1. Λεωφόρος Μαραθώνος. 

2. Σύνδεση του υπάρχοντος οδικού δικτύου με το Ολυ¬ 
μπιακό Κέντρο Κωπηλασίας και Κανό - Καγιάκ. 

3. Σύνδεση Ιπποδρόμου και Ολυμπιακού Ιππικού Κέ¬ 
ντρου στο Μαρκόπουλο Μεσογαίας με Ε.Ο. Σταυρού 
-Λαυρίου. 

4. Σύνδεση Σκοπευτηρίου με Ε.Ο. Σταυρού - Λαυρίου. 

5. Ολυμπιακός δακτύλιος 

- Λεωφόρος Κηφισού: Οδικά και υδραυλικά έργα από 
Τρεις Γέφυρες έως (Παραλία) Ακτή Ποσειδώνος 

- Λεωφόρος Ποσειδώνος: Από Στάδιο Ειρήνης και Φι¬ 
λίας έως Άγιο Κοσμά 

- Λεωφόροι: Συγγρού - Καλλιρρόης - Β. Κωνσταντίνου 
- Κηφισίας (έως Σταυρού - Ελευσίνας). 

6. Κυκλοφοριακά Έργα περί του ΟΑΚΑ. 

7. Λεωφόρος Κύμης και επέκτασή της μέχρι το Ολυ¬ 
μπιακό Χωριό. 

8. Κυκλοφοριακά έργα εξυπηρέτησηςτων Αθλητικών Ε¬ 
γκαταστάσεων: 

- Νίκαιας (Άρσης Βαρών) 

- Ζεφυρίου (Κέντρο Πάλης) 

- Γήπεδο Ολυμπιακού (Ρέντης) 

9. Σήραγγα Υμηττού μετατωνπροσβάσεώντης. 

10. Νότια επέκταση Δυτικής Περιφερειακής Λεωφόρου 
Υμηττού. 

11. Σταυρός - Ραφήνα (Νέα οδός από Κόμβο Αττικής Ο¬ 
δού έως τη διασταύρωση Λεωφ. Μαραθώνος προς 
Ραφήνα). 

12. Διαπλάτυνση και αναβάθμιση της Λεωφόρου Αγίας 
Άννης. 

13. Λεωφόρος Σταυρού - Λαυρίου. 

14. Αναβάθμιση Λεωφόρου Μεσογείων. 

15. Οδικός άξονας Βάρης - Κορωπίου. 

Οι διατάξεις των άρθρων 6 έως και 13 του νόμου αυτού, 
όπως τροποποιήθηκαν και εκάστοτε ισχύουν, εφαρμόζο¬ 
νται και για την κατασκευή των οδικών έργων της παρα¬ 
γράφου αυτής." 

4. Μετά την περίπτωση δ' της παραγράφου 2 του άρ¬ 
θρου 2 του ν. 2730/1999, προστίθεται περίπτωση ε' ως ε- 

ξή ς: 

"ε. Στο χώρο του Αεροδρομίου του Ελληνικού καθορί¬ 
ζεται περιοχή υποδοχής ολυμπιακών αθλητικών εγκατα¬ 
στάσεων ΒεεθόεΙΙ, ΒοΐίόαΙΙ, ΗοοΙ<θγ, ΒαάπιίηΙοπ (Αντιπτέ- 


ρισης) και Τοξοβολίας και των αναγκαίων έργων ανάπλα¬ 
σης και υποστήριξης. Με κοινή απόφαση των Υπουργών 
Περιβάλλοντος, Χωροταξίας και Δημόσιων Έργων, Με¬ 
ταφορών και Πολιτισμού οριοθετείται σε χάρτη κλίμακας 
1:5.000 η παραπάνω περιοχή και εγκρίνεται ειδικότερα το 
σχέδιο γενικής διάταξης των παραπάνω εγκαταστάσεων 
και τα προβλεπόμενα δίκτυα υποδομής. Γ ια την κατα¬ 
σκευή των εγκαταστάσεων αυτών έχουν εφαρμογή οι δια¬ 
τάξεις των περιπτώσεων β' και γ' της παραγράφου αυτής. 
Όπου στις παραπάνω διατάξεις αναφέρεται η Γενική 
Γραμματεία Αθλητισμού, νοείται αντιστοίχως η αρμόδια 
Ειδική Υπηρεσία Δημόσιων Έργων του Υπουργείου Περι¬ 
βάλλοντος, Χωροταξίας και Δημόσιων Έργων, που συ¬ 
γκροτείται σύμφωνα με τις διατάξεις της περιπτώσεως β' 
της παραγράφου 11 του άρθρου 4 του ν. 2819/2000." 

5. Όπου στις διατάξεις των παραγράφων 2,4,7 και 8 του 
άρθρου 3 του ν. 2730/1999 και στις διατάξεις της παρα¬ 
γράφου 1 του άρθρου 5 του ίδιου ως άνω νόμου αναφέ- 
ρεται η Οργανωτική Επιτροπή των Ολυμπιακών Αγώνων, 
νοούνται οι εκάστοτε αρμόδιοι για την εκτέλεση των Ολυ¬ 
μπιακών Έργων φορείς, όπως αυτοί καθορίζονται ειδικό¬ 
τερα κατά τα οριζόμενα στην περίπτωση α' της παρ. 11 
του άρθρου 4του ν. 2819/2000 (ΦΕΚ84 Α'). 

6. Στην περίπτωση β' της παραγράφου 8 του άρθρου 3 
του ν. 2730/1999 η φράση "οι διατάξεις της απόφασης 
Α1 β/8181/3.9.1986 του Υφυπουργού Υγείας, Πρόνοιας 
και Κοινωνικών Ασφαλίσεων (ΦΕΚ 57 Β')" αντικαθίσταται 
με τη φράση "οι διατάξεις της απόφασης Υ1β/2000/ 
29.3.1995 των Υπουργών Υγείας, Πρόνοιας και Κοινωνι¬ 
κών Ασφαλίσεων και Περιβάλλοντος Χωροταξίας και Δη¬ 
μόσιων Έργων (ΦΕΚ 343 Β')". 

Άρθρο 4 

Θέματα απαλλοτριώσεων 

1. α. Στο τέλος της παρ. 6 του άρθρου 7 του ν. 2730/ 
1999 (ΦΕΚ 130 Α'), προστίθεται νέο εδάφιο ως εξής: 

"Όταν ο αριθμός των εικαζόμενων δικαιούχων είναι με¬ 
γαλύτερος των εκατό (100), η γνωστοποίηση της συντέ¬ 
λεσης της απαλλοτρίωσης και η πρόσκληση προς τους ι¬ 
διοκτήτες, νομείς ή κατόχους των ακινήτων και προς ο- 
ποιονδήποτε τρίτο που έλκει δικαιώματα από αυτούς, να 
παραδώσουντα ακίνητα σε προθεσμία δέκα (10) ημερών, 
γίνεται με γενική ειδοποίηση καιπρόσκληση, που δημοσι¬ 
εύεται σε δύο κατά σειρά δημοσιεύσεις, σε δύο ημερή¬ 
σιες εφημερίδες των Αθηνών. Μετά την πάροδο των δέκα 
ημερών από τηντελευταία δημοσίευση, τα ακίνητα κατα¬ 
λαμβάνονται από τον υπέρ ου η απαλλοτρίωση ή το φο¬ 
ρέα εκτέλεσης του έργου. 

Οι αρνούμενοι την παράδοση των ακινήτων τους οφεί¬ 
λουν να το δηλώσουν εγγράφως στον υπέρ ου η απαλλο¬ 
τρίωση ή το φορέα του έργου, το αργότερο εντός δέκα η¬ 
μερών από την παραπάνω τελευταία δημοσίευση, οπότε 
η αποβολή τους ενεργείται δικαστικώς κατά τις διατάξεις 
του άρθρου αυτού." 

β. Στο τέλος της περιπτώσεως γ'της παρ. 1 του άρθρου 
8 του ν. 2730/1999 (ΦΕΚ 130 Α') προστίθεται νέο εδάφιο 
ως εξής: "Το κτηματολογικό διάγραμμα και ο κτηματολο- 
γικός πίνακας, με τις γενόμενες κατά τις προηγούμενες 
παραγράφους διορθώσεις, διαβιβάζονται από τον υπέρ 
ου η απαλλοτρίωση ή τον υπόχρεο αποζημίωσης ή τους έ- 
χοντες έννομο συμφέρον στο αρμόδιο Μονομελές Πρω¬ 
τοδικείο, ο Πρόεδρος του οποίου κατά τις διατάξεις του 

άρθρου 27 του ν. 797/1971, εφόσον δεν αντίκειται στο άρ¬ 
θρο 8 του νόμου αυτού, προβαίνει στον ορισμό δικασί¬ 
μου, για την αναγνώριση των δικαιούχων." 

2.α. Επιτρέπεται η αναγκαστική απαλλοτρίωση ακινή¬ 
των ή η σύσταση επ’ αυτών εμπραγμάτων δικαιωμάτων 
για την εκτέλεση έργων και εγκαταστάσεων που εξυπη¬ 
ρετούν αμέσως ή εμμέσως (όπως ιδίως η βελτίωση οδών, 
η δημιουργία κοινόχρηστων χώρων) την ενοποίηση των 
αρχαιολογικών χώρων της Αθήνας. Ο σκοπός αυτών των 
αναγκαστικών απαλλοτριώσεων θεωρείται δημόσιας ω¬ 
φέλειας. 

β. Οι αναγκαστικές απαλλοτριώσεις της περίπτωσης α' 
της παρούσας παραγράφου χαρακτηρίζονται κατεπεί- 
γουσες και μείζονος σημασίας και κηρύσσονται με κοινή 
απόφαση των Υπουργών Οικονομικών, Πολιτισμού και 
Περιβάλλοντος, Χωροταξίας και Δημόσιων Έργων υπέρ 
της ανώνυμης εταιρίας "Εταιρία Ενοποίησης Αρχαιολογι¬ 
κών Χώρων Αθήνας Α.Ε." ή του Ελληνικού Δημοσίου και με 
δαπάνη του υπέρ ου η απαλλοτρίωση ή άλλως του προ¬ 
σώπου που ορίζεται με την πράξη κήρυξης. 

γ. Οι διατάξεις των παραγράφων 2, 5, 6, 8, 9, 10, 11, 12 
του άρθρου 6, των παραγράφων 1,2,4,5,6, 7, 8 και 9 του 
άρθρου 7, των παραγράφων 1 και 2 του άρθρου 8, και των 
άρθρων 9, 10, 11, 12 και 13 του ν. 2730/1999 για το "Σχε¬ 
δίασμά, ολοκληρωμένη ανάπτυξη και εκτέλεση Ολυμπια¬ 
κών Έργων και άλλες διατάξεις", όπως ισχύουν κάθε φο¬ 
ρά, εφαρμόζονται αναλόγως και στις αναγκαστικές απαλ¬ 
λοτριώσεις ακινήτωνπου κηρύσσονται κατ'εφαρμογή του 
παρόντος άρθρου. 

Άρθρο 5 

Ρύθμιση θεμάτων ασφάλειας των Ολυμπιακών Αγώνων 

1. Η ασφάλεια των Ολυμπιακών Αγώνων ανήκει στην Ελ¬ 
ληνική Αστυνομία, στο Αρχηγείο της οποίας συνιστάται 
ειδική υπηρεσία με τον τίτλο "Διεύθυνση Ασφάλειας Ολυ¬ 
μπιακών Αγώνων" για τον επιτελικό σχεδίασμά και το συ¬ 
ντονισμό των εμπλεκομένων για την προετοιμασία και τη 
διεξαγωγή των Ολυμπιακών Αγώνων 2004 φορέων επί θε¬ 
μάτων τάξης και ασφάλειας. 

Με προεδρικό διάταγμα, που εκδίδεται μετά από πρό¬ 
ταση των Υπουργών Εθνικής Οικονομίας και Οικονομι¬ 
κών, Πολιτισμού και Δημόσιας Τάξης ρυθμίζονται θέματα 
οργάνωσης και λειτουργίας της ανωτέρω Υπηρεσίας. 

2. Για την εκτέλεση της αποστολής της η ανωτέρω Υπη¬ 
ρεσία συνεργάζεται με όλους τους εμπλεκόμενους για 
την προετοιμασία και τη διεξαγωγή των Ολυμπιακών Α¬ 
γώνων 2004 φορείς. Το αντικείμενο και ο τρόπος της συ¬ 
νεργασίας και κάθε συναφές με αυτή θέμα ρυθμίζονται με 
κοινές αποφάσεις του Υπουργού Δημόσιας Τάξης καιτου 
Υπουργού Πολιτισμού και των κατά περίπτωση αρμόδιων 
Υπουργών. 

3. Στην Υπηρεσία αυτή μπορεί να αποσπάται προσωπι¬ 
κό από τους εμπλεκόμενους φορείς, σύμφωνα με τις ορ¬ 
γανικές τους διατάξεις, χωρίς περιορισμό ως προς τα 
χρονικά όρια απόσπασης, και να προσλαμβάνεται επι¬ 
στημονικό ή άλλο ειδικό προσωπικό με σύμβαση ορισμέ¬ 
νου χρόνου και με σύστημα αντικειμενικών κριτηρίων. 

4. Για τη λήψη των μέτρων ασφαλείας και τάξης των Ο¬ 
λυμπιακών Αγώνων 2004 είναι δυνατόν: 

α. να χρησιμοποιούνται βαθμοφόροι και οπλίτες των Ε¬ 
νόπλων Δυνάμεων, 

β. να επιλέγονται άμισθοι εθελοντές πολίτες με σύστη¬ 


μα αντικειμενικών κριτηρίων που ορίζεται σύμφωνα με 
την παράγραφο 5, και 

γ. να συνάπτονται συμβάσεις με ιδιωτικούς φορείς πα¬ 
ροχής υπηρεσιών ασφαλείας, σύμφωνα με τις διατάξεις 
του ν. 2518/1997(ΦΕΚ 164 Α'). 

5. Με προεδρικό διάταγμα, που εκδίδεται με πρόταση 
των Υπουργών Πολιτισμού και Δημόσιας Τάξης, ρυθμίζο¬ 
νται θέματα που αφορούν: 

α. τα προσόντα, τα κριτήρια και τη διαδικασία πρόσλη¬ 
ψης των εθελοντών, τα καθήκοντά τους, την εκπαίδευσή 
τους και κάθε άλλη αναγκαία λεπτομέρεια, 

β. τα καθήκοντα του προσωπικού των Ενόπλων Δυνά¬ 
μεων καιτου προσωπικού των ιδιωτικών φορέων παροχής 
υπηρεσιών ασφαλείας, 

γ. τα προσόντα, τα κριτήρια, το όργανο και τη διαδικα¬ 
σία πρόσληψης του επιστημονικού και του ειδικού προ¬ 
σωπικού της Υπηρεσίας του παρόντος άρθρου, κατά πα¬ 
ρέκκλιση από τις κείμενες διατάξεις, καθώς και ο τρόπος 
απόλυσής τους. 

6. Οι εθελοντές της παραγράφου 4β του παρόντος επι¬ 
λέγονται από την προαναφερόμενη Υπηρεσία, από κατά¬ 
λογο που καταρτίζεται από την "Οργανωτική Επιτροπή Ο¬ 
λυμπιακών Αγώνων - Αθήνα 2004 Α.Ε.", σύμφωνα με τις 
προϋποθέσεις που καθορίζονται με το προεδρικό διάταγ¬ 
μα της προηγούμενης παραγράφου. Οι παραπάνω εθε¬ 
λοντές εκπαιδεύονται με μέριμνα της εν λόγω Υπηρεσίας 
και κατανέμονται από αυτήν στους αιτούντες φορείς που 
εμπλέκονται με την ασφάλεια των Ολυμπιακών Αγώνων 
2004, ανάλογα με τις ανάγκες τους. Οι εθελοντές αυτοί 
κατά την άσκηση των καθηκόντων τους φέρουν στολή, 
σύμφωνα με τις προδιαγραφές που καθορίζονται από την 
"Οργανωτική Επιτροπή Ολυμπιακών Αγώνων - Αθήνα 
2004 Α.Ε." και εξοπλίζονται με τα αναγκαία για το σκοπό 
αυτόν εφόδια που καθορίζονται με κοινή απόφαση των Υ¬ 
πουργών Εθνικής Οικονομίας και Οικονομικών, Πολιτι¬ 
σμού και Δημόσιας Τάξης. 

7. Με προεδρικό διάταγμα, που εκδίδεται με πρόταση 
των Υπουργών Εθνικής Οικονομίας και Οικονομικών, Πο¬ 
λιτισμού και Δημόσιας Τάξης, καθορίζονται τα κίνητρα 
που παρέχονται στους κατά τα ως άνω εθελοντές. 

8. Στους προϋπολογισμούς των φορέων που εμπλέκο¬ 
νται στην ασφάλεια των Ολυμπιακών Αγώνων 2004 εγ- 
γράφονται κατ’ έτος οι αναγκαίες πιστώσεις για την προ¬ 
μήθεια του απαραίτητου εξοπλισμού, τις αμοιβές του 
προσλαμβανόμενου προσωπικού και την κάλυψη του κό¬ 
στους των συμβάσεων με τους φορείς παροχής υπηρε¬ 
σιών ασφαλείας. 

Άρθρο 6 

Ρύθμιση θεμάτων που σχετίζονται με τους Ολυμπιακούς 
Αγώνες και την Πολιτιστική Ολυμπιάδα και την εκτέλεση 
σχετικών αρχαιολογικών και άλλων έργων 

Ι.Στηνπαρ. 3του άρθρου 81 του ν. 1958/1991 (ΦΕΚ 122 
Α') αντικαθίσταται ο αριθμός "880" με τον αριθμό "1390". 
Στο τέλος της παραπάνω παραγράφου προστίθεται νέο 
εδάφιο ως εξής: 

"Οι διατάξεις του πρώτου εδαφίου της παραγράφου 3 
του άρθρου 21 του ν. 2190/1994 (ΦΕΚ 28 Α') ισχύουν και 
για το προσωπικό αυτό, καθώς και για το προσωπικό που 
απασχολείται σε έργα ή δραστηριότητες ή προγράμματα 
που σχετίζονται αποκλειστικά με την προετοιμασίατων Ο¬ 
λυμπιακών Αγώνων 2004". 

2. Στο τέλος της παραγράφου 4 του άρθρου 8 του ν. 
679/1977 (ΦΕΚ 245 Α'), όπως ισχύει μετά την τροποποίη¬ 
ση από την παρ. 6 του άρθρου 16 του ν. 2308/1995 (ΦΕΚ 
114 Α'), προστίθεται νέο εδάφιο ως εξής: 

"Ειδικά για έργα που εκτελούνται από το Υπουργείο Πο¬ 
λιτισμού το ποσοστό αυτό δεν μπορεί να υπερβαίνει το 
ποσοστό 3%, για ποσά προϋπολογισμού έργου μέχρι ένα 
και μισό δισεκατομμύριο δραχμές (1,5 δις) και για πέραν 
του ποσού αυτού ποσοστό 1,5%". 

3. Στο τέλος της παρ. 5 του άρθρου 6 του ν. 2527/1997 
προστίθενται τα εξής: 

"καθώς και οι συμβάσεις έργου που συνάπτειτο Υπουρ¬ 
γείο Πολιτισμού, στο πλαίσιο της εκτέλεσης αρχαιολογι¬ 
κών έργων, σύμφωνα μετά οριζόμενα στο άρθρο 81 του 
ν. 1958/1991 (ΦΕΚ 122 Α'), με αυτεπιστασία". 

4. Το εδάφιο ια' της παρ. 5 του άρθρου 1 του ν. 
2286/1995 (ΦΕΚ 19 Α') αντικαθίσταται ως εξής: 

"Οι Υπηρεσίες και οι εποπτευόμενοι φορείς του Υπουρ¬ 
γείου Πολιτισμού κατά την εκτέλεση αρχαιολογικών εν 
γένει έργων". 

5. Οι διατάξεις της παρ. 21 του άρθρου 3 του ν. 1797/1988, 
όπως αυτή προστέθηκε με την παρ. 1 του άρθρου 92 του ν. 
1892/1990 (ΦΕΚ 101 Α') διατηρούνται σε ισχύ. 

6. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και Α¬ 
ποκέντρωσης και Πολιτισμού, καθορίζονται οι όροι και οι 
διαδικασίες πρόσληψης του προσωπικού του δεύτερου 
εδαφίου της περίπτωσης α'της παρ. 2, του άρθρου 1 του 
ν. 2247/1994 (ΦΕΚ 182 Α'). 

7. Το άρθρο 47 του ν. 2778/1999 (ΦΕΚ 295 Α') αντικαθί¬ 
σταται ως εξής: 

"Στο Υπουργείο Πολιτισμού συνιστώνται, πέραν των υ¬ 
φισταμένων, δεκαπέντε (15) θέσεις ΠΕ κατηγορίας, του 
Κλάδου Π Ε2 Αρχαιολόγων, με τα προσόντα που ορίζονται 
στις διατάξεις των άρθρων 1, 2 και 3 της Κ.Υ.Α. 
ΥΠ.ΠΟ./ΓΝΟΣ/13181/29.3.1989 (ΦΕΚ 233 Β'), όπως κυ¬ 
ρώθηκε με τις διατάξεις της παρ. 61 του άρθρου 11 του ν. 
1881/1990 (ΦΕΚ72Α'). Οι θέσεις θα πληρωθούν με ειδικό 
διαγωνισμό, σύμφωνα με τις κείμενες διατάξεις, και με 
βάση τις ειδικότητες Προϊστορικών-Κλασικών και Βυζα¬ 
ντινών Αρχαιολόγων. 

Οι συνιστώμενες θέσεις θα κατανεμηθούν μεταξύ της 
Κεντρικής Υπηρεσίας, των Περιφερειακών και Ειδικών 
Περιφερειακών Υπηρεσιών του Υπουργείου Πολιτισμού, 
με απόφαση του Υπουργού Πολιτισμού". 

Άρθρο 7 

Χωροθέτηση Ισλαμικού Πολιτιστικού Κέντρου 

Καθορίζεται χώρος Ισλαμικού Πολιτιστικού Κέντρου 
που περιλαμβάνει και τέμενος σε έκταση που παραχωρεί- 
ται από το Υπουργείο Γεωργίας στη θέση Χούσμουζα Δ. 
Παιανίας Αττικής, όπως αυτός απεικονίζεται με διαγράμ¬ 
μιση στο τοπογραφικό διάγραμμα σε κλίμακα 1:5.000, 
του οποίου αντίτυπο σε φωτοσμίκρυνση δημοσιεύεται με 
το νόμο αυτόν στην Εφημερίδα της Κυβερνήσεως. Οι ό¬ 
ροι και περιορισμοί δόμησης καθορίζονται με κοινή από¬ 
φαση των Υπουργών Εξωτερικών, Περιβάλλοντος, Χωρο¬ 
ταξίας και Δημόσιων Έργων και Πολιτισμού. 

Άρθρο 8 

1. Η εταιρία με την επωνυμία "Οργανισμός Διεξαγωγής 
Ιπποδρομιών Ελλάδος Α.Ε.", προς το σκοπό κατασκευής 


νέων ιπποδρόμων και ολυμπιακών εγκαταστάσεων ανα¬ 
γκαίων για τη διεξαγωγή των Ολυμπιακών Αγώνων του 
2004, μπορεί να εκχωρεί, εν μέρει και για ορισμένο χρόνο, 
με απόφαση της γενικής συνέλευσης, σε τρίτο ή τρίτους, 
οι οποίοι επιλέγονται μέσω δημόσιων διαγωνισμών για 
την κατάρτιση της σύμβασης Παραχώρησης, τα δικαιώ¬ 
ματα που έχουν αποδοθεί σε αυτήν από το Ελληνικό Δη¬ 
μόσιο, σύμφωνα με τις διατάξεις του άρθρου 2 του α.ν. 
598/1968(ΦΕΚ 256 Α'), του π.δ. 56/1999 (ΦΕΚ 59 Α') και 
του άρθρου 2 του καταστατικού της εταιρίας, και ιδίως τα 
δικαιώματα οργάνωσης, λειτουργίας και εκμετάλλευσης 
του αμοιβαίου - πληνλαχειοφόρου - ιπποδρομιακού στοι¬ 
χήματος. 

2. Η διάταξη του άρθρου 34 του ν. 1326/1983 (ΦΕΚ 19 
Α'), όπως αντικαταστάθηκε με την παρ. 4 του άρθρου 14 
του ν. 2469/1997 (ΦΕΚ38 Α'), όπως αυτό αντικαταστάθη- 
κε με την παρ. 8 του άρθρου 30 του ν. 2579/1998 (ΦΕΚ 31 
Α'), ως προς την τελευταία περίπτωση αντικαθίσταται ως 
εξής: 

ποσοστό 1,5% επί του 80% των ακαθάριστων εισπρά¬ 
ξεων αποδίδεται μηνιαίως στο Ελληνικό Δημόσιο. Το πο¬ 
σό κάθε μήνα αποδίδεται μέσα στον επόμενο μήνα." 

Άρθρο 9 

Όροι Δόμησης Ο.Α.Κ.Α. 

Στο χώρο των εγκαταστάσεων του Ολυμπιακού Αθλητι¬ 
κού Κέντρου Αθήνας (Ο.Α.Κ.Α.), όπως αυτός απεικονίζε¬ 
ται στο διάγραμμα σε κλίμακα 1:5.000, που θεωρήθηκε α¬ 
πό τον Προϊστάμενο της Διεύθυνσης Μελετών Αθλητικών 
Έργων της Γενικής Γραμματείας Αθλητισμού την 8η Ιου¬ 
νίου 2000 και του οποίου αντίτυπο σε φωτοσμίκρυνση δη¬ 
μοσιεύεται με το νόμο αυτόν στην Εφημερίδα της Κυβερ¬ 
νήσεως, καθορίζονται οι ακόλουθοι ειδικοί όροι δόμησης: 
α. Μέγιστος επιτρεπόμενος συντελεστής δόμησης: 0,4 
β. Μέγιστη επιτρεπόμενη κάλυψη: 20% 
γ. Μέγιστος συντελεστής κατ’ όγκον εκμετάλλευσης: 
2,0 

δ. Μέγιστο επιτρεπόμενο ύψος κτιρίων: 35,0 μ. 
ε. Μέγιστο επιτρεπόμενο ύψος για τους πυλώνες φωτι¬ 
σμού των αθλητικών χώρων : 70,0 μ. 
στ. Επιτρέπεται η τοποθέτηση των κτιρίων σε απόσταση 
τουλάχιστον 12,0 μ. από τη γραμμή ΑΒ στη Λεωφόρο 
Κηφισίας, 12,0 μ. από τη γραμμή ΒΓΔΕΖΗΘ των οδών 
Σπύρου Λούη και Κύμης, 6,0 μ. από τη γραμμή 
ΚΛΜΝΞΟΑ και 12,0 μ. από τη γραμμή ΘΙΚ. Κατ’ εξαί¬ 
ρεση, επιτρέπεται η τοποθέτηση βοηθητικών κτισμά- 
των, όπως εκδοτηρίων εισιτηρίων, φυλακίων κ.λπ. σε 
απόσταση 6,0 μ. από όλα τα παραπάνω όρια. 

Άρθρο 10 

Ρύθμιση θεμάτων Τεχνικού Επιμελητηρίου Ελλάδος 

1. Η παράγραφος 1 του άρθρου 16 του π.δ. της 
27.11/14.12.1926 "περί κωδικοποιήσεως των περί συστά- 
σεως ΤΈΈ. κειμένων διατάξεων", όπως τροποποιήθηκε 
με την παράγραφο 10 του άρθρου 14 του ν. 2187/1994, α¬ 
ντικαθίσταται ως εξής: 

"1. Η εκλογή για την ανάδειξη των αιρετών μελών των 
οργάνων του Τεχνικού Επιμελητηρίου Ελλάδος (ΤΈΈ.) 
διενεργείται εντός του μηνός Νοεμβρίου κάθε τρίτου έ¬ 
τους, σε μία ή δύο συνεχόμενες ημέρες, που καθορίζο¬ 
νται με απόφαση της Διοικούσας Επιτροπής του Τεχνικού 
Επιμελητηρίου Ελλάδος (ΤΈΈ.), ταυτόχρονα στις έδρες 

όλωντων νομαρχιών καιεπαρχιώντης Χώρας, κάθε δε μέ¬ 
λος μπορεί να ψηφίζει στον τόπο που βρίσκεται την ημέ¬ 
ρα της εκλογής." 

2. Οι πρώτες εκλογές του Τεχνικού Επιμελητηρίου Ελ¬ 
λάδος, μετά την ισχύ του παρόντος άρθρου, θα διενερ- 
γηθούν εντός του μηνάς Νοεμβρίου του τρέχοντος έτους 
2000, σε μία ή δύο συνεχόμενες ημέρες που θα καθορι- 
σθούν με απόφαση της Διοικούσας Επιτροπής του Τ.Ε.Ε., 
κατά την προβλεπόμενη από το νόμο διαδικασία. 

3. Παρατείνεται η θητεία όλων των αιρετών οργάνων 
του Τεχνικού Επιμελητηρίου Ελλάδος, που προβλέπονται 
στο άρθρο 6 του π.δ. 27.11/14.12.1926 όπως αντικατα- 
στάθηκε με το άρθρο 6 του ν. 1486/1984, μέχρι την ημε¬ 
ρομηνία ανακήρυξης των οργάνων του Τ.Ε.Ε., που θα 
προκύψουν από τις, κατά την αμέσως προηγούμενη πα¬ 
ράγραφο, εκλογές, είτε, σύμφωνα με το άρθρο 17 του 
π.δ. 327/1987, είτε, σύμφωνα με το άρθρο 8 παρ. 3 του 
π.δ. 27.11/14.12.1926 όπως αντικαταστάθηκε με το άρ¬ 
θρο 8 του ν. 1486/1984. 

3. Η ισχύς του παρόντος άρθρου αρχίζει από τη δημο¬ 
σίευσή του στην Εφημερίδα της Κυβερνήσεως. 

Άρθρο 11 

1. Στο τέλος του τρίτου εδαφίου της παραγράφου 4 του 
άρθρου πρώτου του ν. 2260/1994 προστίθενται νέα εδά¬ 
φια ως εξής: "Με απόφαση του Υπουργού Πολιτισμού ο¬ 
ρίζεται ένα από τα μέλη του διοικητικού συμβουλίου εντε¬ 
ταλμένος σύμβουλος του Οργανισμού. Η θητεία του 


διαρκεί όσο διαρκεί η θητεία του ως μέλος του διοικητι¬ 
κού συμβουλίου του Οργανισμού. Ο εντεταλμένος σύμ¬ 
βουλος ανακαλείται ελεύθερα και αντικαθίσταται με από¬ 
φαση του Υπουργού Πολιτισμού. Η παραπάνω ιδιότητα 
δεν είναι ασυμβίβαστη με οποιαδήποτε θέση ή σχέση ερ¬ 
γασίας δημοσίου ή ιδιωτικού δικαίου έχει ο εντεταλμένος 
σύμβουλος στο Δημόσιο ή ευρύτερο δημόσιο τομέα, την 
οποία διατηρεί παράλληλα με την άσκηση των καθηκό¬ 
ντων του. Με το προεδρικό διάταγμα της παραγράφου 8 
του νόμου αυτού καθορίζονται οι αρμοδιότητες του εντε¬ 
ταλμένου συμβούλου. Με κοινή απόφαση των Υπουργών 
Πολιτισμού και Οικονομικών καθορίζεται η αποζημίωση 
του εντεταλμένου συμβούλου του Οργανισμού, κατά πα¬ 
ρέκκλιση από κάθε σχετική, γενική ή ειδική, διάταξη." 

2. Στο τέλος του πρώτου εδαφίου της παραγράφου 15 
του άρθρου 2 του ν. 2598/1998 (ΦΕΚ66 Α'), όπως ανπκα- 
ταστάθηκε με την παράγραφο 1 του άρθρου 15 του ν. 
2730/1999 προστίθεται η φράση "καθώς και σε νομικά 
πρόσωπα ιδιωτικού δικαίου που εποπτεύονται από το Υ¬ 
πουργείο Πολιτισμού και τη Γενική Γραμματεία Αθλητι¬ 
σμού." 

Άρθρο 12 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά σε επί μέρους διατάξεις του. 

Παραγγέλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 


Αθήνα, 30 Ιουνίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ 

ΑΠ. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 


ΠΟΛΙΤΙΣΜΟΥ 

Θ. ΠΑΓΚΑΛΟΣ 


ΔΗΜΟΣΙΑΣ ΤΑΞΗΣ ΥΦΥΠΟΥΡΓΟΣ ΠΟΛΙΤΙΣΜΟΥ 

Μ. ΧΡΥΣΟΧΟΪΔΗΣ Γ. ΦΛΩΡΙΔΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 30 Ιουνίου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




